CELEX: 32011D0641
Language: et
Date: 2011-09-29 00:00:00
Title: Nõukogu otsus 2011/641/ÜVJP, 29. september 2011 , millega muudetakse otsust 2010/573/ÜVJP Moldova Vabariigi Transnistria piirkonna juhtkonna vastu suunatud piiravate meetmete kohta

30.9.2011   
            
            
               ET
            
            
               Euroopa Liidu Teataja
            
            
               L 254/18
            
         NÕUKOGU OTSUS 2011/641/ÜVJP,
   29. september 2011,
   millega muudetakse otsust 2010/573/ÜVJP Moldova Vabariigi Transnistria piirkonna juhtkonna vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 27. septembril 2010 vastu otsuse 2010/573/ÜVJP (1).
            
         
               (2)
            
            
               Otsuse 2010/573/ÜVJP läbivaatamine näitas, et piiravate meetmete kehtivust tuleks pikendada 30. septembrini 2012.
            
         
               (3)
            
            
               Transnistria piirkonna konfliktile poliitilise lahenduse leidmise osas tehtavate edusammude toetamise, ladina tähestikku kasutavate koolide osas järelejäänud probleemide käsitlemise ning isikute vaba liikumise taastamise eesmärgil tuleks samas nende piiravate meetmete kohaldamine peatada 31. märtsini 2012. Nimetatud ajavahemiku lõpus vaatab nõukogu piiravad meetmed läbi, arvestades toimunud arengut, eelkõige eelnimetatud valdkondades toimunud arengut. Nõukogu võib otsustada reisipiiranguid mis tahes ajal uuesti kohaldada või need tühistada.
            
         
               (4)
            
            
               Tuleks ajakohastada otsuse 2010/573/ÜVJP I ja II lisas esitatud nimekirjadesse kantud teatud isikuid käsitlevat teavet.
            
         
               (5)
            
            
               Otsust 2010/573/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/573/ÜVJP muudetakse järgmiselt:
   
               1)
            
            
               artikli 4 lõige 2 asendatakse järgmisega:
               „2.   Käesolev otsus kehtib kuni 30. septembrini 2012. Seda tuleb pidevalt uuesti läbi vaadata. Vajaduse korral võib selle kehtivust pikendada või seda muuta, kui nõukogu leiab, et selle eesmärgid ei ole täidetud.”;
            
         
               2)
            
            
               artikli 4 lõige 3 asendatakse järgmisega:
               „3.   Käesolevas otsuses sätestatud piiravate meetmete kohaldamine peatatakse 31. märtsini 2012. Nimetatud ajavahemiku lõpus vaatab nõukogu piiravad meetmed läbi.”
            
         Artikkel 2
   1.   Otsuse 2010/573/ÜVJP I lisas asendatakse kanded järgmiste isikute kohta:
   
               1)
            
            
               Oleg Igorevich SMIRNOV;
            
         
               2)
            
            
               Oleg Andreyevich GUDYMO;
            
         käesoleva otsuse I lisas esitatud kannetega.
   2.   Otsuse 2010/573/ÜVJP II lisas asendatakse kanne järgmise isiku kohta:
   
               1)
            
            
               Alla Viktorovna CHERBULENKO;
            
         käesoleva otsuse II lisas esitatud kandega.
   Artikkel 3
   Käesolev otsus jõustub selle vastuvõtmise päeval.
   
      Brüssel, 29. september 2011
      
         
            Nõukogu nimel
         
         
            eesistuja
         
         M. KOROLEC
      
   
   
      (1)  ELT L 253, 28.9.2010, lk 54.
   
      I LISA
      
         Artikli 2 lõikes 1 osutatud kanded
      
      
         
                     „3.
                  
                  
                     SMIRNOV, Oleg Igorevich, „presidendi” poeg ja endine „riikliku tollikomitee nõunik”, endine „ülemnõukogu liige”, sündinud 8. augustil 1967 Novaja Kahhovkas Hersoni oblastis Ukrainas. Venemaa pass nr 60No1907537.
                  
               
                     9.
                  
                  
                     GUDYMO, Oleg Andreyevich, endine „ülemnõukogu liige”, endine „ülemnõukogu julgeoleku, kaitse ja rahutagamise komitee esimees”, endine „asejulgeolekuminister”, sündinud 11. septembril 1944 Almatõs Kasahstanis. Venemaa pass nr 51No0592094.”
                  
               
   
   
      II LISA
      
         Artikli 2 lõikes 2 osutatud kanne
      
      
         
                     „3.
                  
                  
                     CHERBULENKO, Alla Viktorovna, endine „Rõbnitsa omavalitsuse asejuht”, vastutav haridusküsimuste eest.”